
PËR PËRCAKTIMIN E RAPORTEVE TË PAGËS, TË SHPËRBLIMIT DHE TË NORMËS SË TRANSPORTIT TË DEPUTETËVE

Në Mbështetje të nenit 13 pika 4 të ligjit nr.8550, datë 18.11.1999 “Statusi i deputetit” dhe të nenit 88 të Rregullores së Kuvendit, me propozimin e Komisionit të Mandateve, Imunitetit dhe Rregullores,

KUVENDI

I REPUBLIKËS SË SHQIPËRISË
V E N D O S I:

1. Paga e deputetit përcaktohet sipas ligjit nr.8550, datë 18.11.1999 “Statusi i deputetit”. 15 për qind e kësaj page i jepet deputetit në vartësi të pjesëmarrjes së tij në seancat plenare të Kuvendit.
2. Përveç pagës bazë, deputeti shpërblehet:
2.1. për pjesëmarrje në mbledhjet e komisionit të përhershëm ku bën pjesë. Për këtë rast, masa e shpërblimit është 1000 lekë për mbledhje, por jo më shumë se 10 mbledhje në muaj.
2.2. si kryetar i komisionit ose i nënkomisionit të përhershëm të Kuvendit (drejtues i mbledhjes së radhës). Masa e shpërblimit si kryetar i komisionit të përhershëm është 1200 lekë dhe si kryetar i nënkomisionit 1100 lekë për mbledhje;
2.3. si kryetar i grupit parlamentar 5-15 për qind mbi pagën e deputetit në raport me numrin e anëtarëve të grupit;
3. Norma e transportit për deputetët përcaktohet me rregullore të veçantë. Ajo duhet të sigurojë pjesëmarrjen e tyre në punimet e Kuvendit dhe vajtjen në zonën elektorale.
4. Masa e dietës që përfiton deputeti kur shkon me shërbim jashtë shtetit nga Kuvendi është 60 USD për ditë të plotë.
5. Efektet financiare të këtij vendimi të llogariten që nga data 1.1.2000
6. Ky vendim hyn në fuqi menjëherë.

KRYETARI
Skënder Gjinushi
